Document ID: /roh_data/filtered/fineweb-2-filterrobots_roh.jsonl.gz/50566

La naziun cun il pli grond success è stada sco avant in onn a Leogang, la Frantscha cun 14 medaglias, da quai 5 en aur.
Per il punct culminant ord vista svizra ha procurà Nino Schurter cun daventar per la 9avla giada campiun mundial en la cursa d’elita da cross country. Campiunessas mundialas dastgan da nov er sa numnar Sina Frei en il short track e Nicole Göldi ch’ha triumfà en la cursa dad e-mountainbike.
Uss spetga Lai
Gia en in’emna spetga sin ils Svizzers il proxim punct culminant. Sin il program stattan las cursas da la cuppa mundiala a Lai. Il venderdi èn las cursas da short track , la sonda las cursas da downhill e la dumengia las cursas da cross country.
Ils proxims campiunadis mundials han lieu la fin avust 2022 a Les Gets en Frantscha.